In nomine Domini, amen. Anno Incarnationis ejusdem millesimo CCC° sexagesimo sexto, die lune VIIIa mensis marcii, nos capitulum Eduense, ex una parte, et Guillelmus de Bello Visu dominus de Bourdellis ex altera, notum facimus universis quod cum questio seu discordia verteretur inter nos predictas partes super eo quod nos dictum capitulum Eduense dicto Guillelmo, tam suo quam nomine Ysabellis de Bello Visu, ejus sororis, pro arraragiis centum solidorum Viennensium pro quodam anniversario Hugonis de Torceyo, ex annuo et perpetuo redditu dicebamus quod dicti Guillelmus et ejus soror, ratione terre de Bourdellis, in castellania de Huchone existentis, nobis dicto capitulo tenebantur viginti quinque librarum Viennensium pro quinque annis jam elapsis et centum solidorum Viennensium pro anno presenti, una cum pluribus expensis factis contra dictum Guillelmum ad persecutionem cause ipsius facti, est actum et concordatum inter nos predictas partes quod decetero ego predictus Guillelmus, tam meo quam nomine sororis mee, dictos centum solidos Viennensium pro arraragiis predictis viginti quinque libras Viennensium pro dictis quinque annis, una cum centum solidis pro anno presenti, ipsos me confiteor debere et recognosco dictis venerabilibus decano et capitulo Eduensi causis predictis, quos promitto nomine quo supra, per juramentum meum propter hoc ad sancta Dei evangelia corporaliter datum et sub obligatione omnium bonorum meorum mobilium et immobilium, presentium et futurorum, quorumcumque, reddere et solvere dictis venerabilibus decano et capitulo Eduensi, aut eorum certo mandato latori presentium, ad hos terminos, videlicet centum solidos Viennensium pro dictis arraragiis ad festum beati Martini yemalis proxime venturum, et residuum ad octabas nundinarum Biffracti inde sequentes et venturas, cum omnibus dampnis, missionibus et expensis propter hoc inde factis, habituris et incursuris, renuncians, etc. Actum in presentia domini Johannis Bitosi, presbiteri, notarii Eduensis pro dicto domino duce, domini Petri de Grinione et Johannis de Villeta, presbiteris, testium ad hoc vocatorum et rogatorum, anno et die predictis.